recursal/SuperWikiNEXT-32B huggingface dataset:
**Wormsin edikti** oli Wormsin valtiopäivien tekemä päätös vuonna 1521. Päätöksessä valtiopäivien edustajat julistivat uskonpuhdistaja Martti Lutherin valtakunnankiroukseen.

Wormsin edikti määräsi useita tiukkoja toimia Lutherin ja tämän oppien vastustamiseksi:

> »...kiellämme kaikkia teitä [--] ja haluamme, ettei kukaan teistä majoita, ota asumaan, syötä, juota tai pelasta edellä mainittua Martti Lutheria eikä sanoin tai teoin, salaa tai julkisesti anna hänelle minkäänlaista apua, tukea, turvaa tai avustusta, vaan minne tahansa näette hänen ilmaantuvan tai saapuvan ja voitte saada hänet kiinni, ottakaa hänet vangiksi ja lähettäkää hyvin vartioituna luoksemme [--] Mutta hänen omaisiaan, sukulaisiaan [--] suojelijoitaan ja kannattajiaan sekä heidän irtainta ja kiinteätä omaisuuttaan tulee teidän kohdella seuraavalla tavalla: teidän on taltutettava heidät sekä otettava haltuunne heidän tavaransa ja käytettävä ne omiin tarkoituksiinne ja pidettävä kenenkään estämättä, paitsi jos he osoittavat uskottavasti, että he ovat hylänneet väärän tien ja saaneet paavillisen anteeksiannon [--] kiellämme kaikkia teitä [---] ostamasta, myymästä, lukemasta, säilyttämästä, kopioimasta tai painamasta yllä mainitun Martti Lutherin kirjoituksia, jotka pyhä isämme on kironnut [--] Lisäksi teidän tulee polttaa tulessa tai jollain tavoin hävittää ja tuhota [--] kaikki yllä määrätyt myrkytetyt Lutherin kirjoitukset ja kirjat.»   
> (Ote ediktistä.)
> 
>

Katso myös
----------

* Uskonpuhdistus

Lähteet
-------

* *Kristinuskon historia 2000: Uskonpuhdistuksesta nykyaikaan*. Weilin+Göös, 1999. ISBN 951-35-6515-7.

### Viitteet

1. ↑  *Kristinuskon historia 2000: Uskonpuhdistuksesta nykyaikaan* s. 27
Papukaija, jolla on tummansininen selkäpuoli ja oranssi vatsapuoli.J. G. Keulemansin piirros vuodelta 1907, joka ehkä esittää lajia *Ara martinicus,* joskin kuvan linnun piirteet muistuttavat enemmän *Anodorhynchus-*suvun piirteitä.
Papukaija, jolla on sininen selkäpuoli ja keltainen vatsapuoli.Lajiltaan määrittelemätön papukaija perimätiedon mukaan Jamaikalta, joka saattaa olla *Ara martinicus.* Kuvittaja: Eleazar Albin, 1700-luvun puoliväli
**Ara martinicus** on sukupuuttoon kuollut arapapukaijalaji, jonka olemassaolosta ei ole varmaa tietoa. Sitä on joskus kutsuttu myös nimellä *Anodorhynchus martinicus,* jolloin se kuuluisi hyasinttiarojen sukuun. Se saattoi elää Martiniquen saarella Karibianmerellä. Sen kuvaillaan olleen selkäpuolelta sininen ja vatsapuolelta oranssi.

Lähteet
-------

* Biogeography of the West Indies: Patterns and Perspectives, Second Edition, s. 181

### Viitteet

1. ↑  Julian P. Hume: *Extinct birds*, s. 445. London: , 2017. 999613814. ISBN 978-1-4729-3745-2, 1-4729-3745-7, 978-1-4729-3746-9, 1-4729-3746-5. Teoksen verkkoversio (viitattu 1.6.2022).
2. ↑  Charles A. Woods, Florence E. Sergile: *Biogeography of the West Indies : patterns and perspectives*. Boca Raton, FL: CRC Press, 2001. 46240352. ISBN 0-8493-2001-1, 978-0-8493-2001-9. Teoksen verkkoversio (viitattu 1.6.2022).
Hunter Island

|  |  |
| --- | --- |
| Sijainti | 
TasmaniaAustralia |
| Vesialue | 
BassinsalmiView and modify data on Wikidata  |
| Korkein kohta | 
40 mView and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Yhdysvaltalainen merikartta alueelta (v. 1901)
**Hunter Island** on saari, joka sijaitsee Hunter Islandin saariryhmässä Bassinsalmessa King Islandin ja Luoteis-Tasmanian välillä Australiassa. Saari sijaitsee lähellä Three Hummock Islandia, useita kilometrejä Tasmanian luoteisrannikolta. Saaren pinta-ala on 7730 hehtaaria. Saari toimii karjatilana ja saarella on maatila. Yksityisomistuksessa olevaa proomua käytetään kuljetukseen Smithtoniin Tasmanian pohjoisrannikolle. Saari on noin 25 kilometriä pitkä ja leveimmillään 6,5 kilometriä leveä. Itä-Intian rahtialus *Phatisalam* tuhoutui saarella vuonna 1821.

Hunter Islandin saariryhmä
--------------------------

* Hunter Island
* Albatross Island
* Bears Island
* Bird Island
* Black Pyramid Rock
* Dugay Islet
* Edwards Islet
* Nares Rocks
* Penguin Islet
* South Black Rock
* Steep Island
* Stack Island
* Three Hummock Island

Linnut
------

Saari on osa Hunter Islandin saariryhmän tärkeää lintualuetta, koska se sijaitsee kriittisesti uhanalaisen tasmanianruohokaijan muuttoreitillä Lounais-Tasmanian ja Kaakkois-Australian välillä.

Lähteet
-------

1. ↑  Phatisalam Convict Ship *convictrecords.com.au*. Viitattu 23.9.2021.
2. ↑  BirdLife Data Zone *datazone.birdlife.org*. Viitattu 23.9.2021.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Hunter Island (Tasmania)
Toyotomi Hideyoshin murhayrityksestä kuolemaan tumitut Goemon Ishikawa ja hänen poikansa Goroichi keitettiin elävältä. Toyokuni Ichiyōsain piirros 1800-luvulta.
**Kuoliaaksi keittäminen** on eräs teloitusmenetelmä.

Teloitettava heitetään valmiiksi kiehuvaan veteen, jossa hän kuolee tuskallisesti. Toinen tapa teloittaa tällä tavalla on panna teloitettava kylmää vettä sisältävään kattilaan ja sytyttää tuli sen alle, jolloin teloitettava kuolee hitaasti ja erittäin tuskallisesti. Tätä teloitusmenetelmää on käytetty menneinä kahtena kolmena vuosisatana laajoilla alueilla Euroopassa ja Aasiassa.*lähde?* Menetelmä ei ollut kuitenkaan kovin yleinen. Veden lisäksi on voitu käyttää myös viiniä, öljyä, vahaa tai jopa sulaa lyijyä.

Ugandan sotilasdiktaattori Idi Aminin on väitetty teloittaneen poliittisia vastustajiaan tähän tapaan.

2000-luvulla Uzbekistanin salaisen poliisin on väitetty tappaneen valtionpetoksesta syytettyjä vankeja keittämällä.

Lähteet
-------

1. ↑  Boiling | capital punishment *Encyclopedia Britannica*. Viitattu 29.8.2021. (englanniksi)
2. ↑  Uzbek torture mother gets hard labour *the Guardian*.  13.2.2004. Viitattu 29.8.2021. (englanniksi)
*Pure Pwnage* -logo
***Pure Pwnage*** (lausutaan "pure ownage", IPA: ['phjʊɹ oʊnɪdʒ]) on kanadalainen ROFLMAO Productionsin tekemä Internet-sitcom ja pseudodokumenttisarja, jonka aiheena on videopelikulttuuri. Sarja aloitettiin vuonna 2004 ja sen 15. jakso julkaistiin marraskuussa 2007. Sarjan päähenkilönä toimii "pro gamer" Jeremy aka teh\_pwnerer (esittäjänä Jarett Cale). Muita henkilöitä ovat Kyle, Dawei aka Dave, Doug aka FPS Doug, Anastasia aka Tagi sekä teh\_masterer. Sarjaa kuvataan eniten Torontossa, mutta sitä on kuvattu myös Calgaryssa, Montrealissa ja Alankomaissa.

Jaksot on kuvattu usein Jeremyn veljen Kylen (Geoff Lapaire) näkökulmasta. Lapaire pitää yllä verkkokauppaa Noobstore, joka myy *Pure Pwnage* -tuotteita, kuten t-paitoja, tarroja ja sarjaa varten sävellettyä musiikkia. Sarjan ensimmäinen tuotantokausi on julkaistu DVD:nä. Australialaisen televisio-ohjelman *Good Game* haastattelussa Lapaire on kertonut, että sarjaan aiotaan tehdään kolme tuotantokautta, joissa jokaisessa on 12 jaksoa.

FPS Doug -hahmo on tehnyt kuuluisaksi lentävän lauseen "Boom! Headshot!" Lauseeseen viitataan usein ensimmäisen persoonan ammuntapeleissä, kun joku ampuu jotakuta päähän eli ns. "tekee headshotin!". Lauseeseen viitataan myös muun muassa pelissä *Call of Duty 3* ja elokuvassa *Paranoia*.

Sarja on ollut suosittu. Esimerkiksi sen kymmenettä jaksoa ladattiin ensimmäisen 24 tunnin aikana 597 893 kertaa.

Sarja sai sopimuksen ShowCasesta televisioon. Sarjan televisiosarja esitettiin 2009 lopulla Showcasessa. Myös internet-show’n jatkamisesta on puhuttu, sillä purepwnage.com lupasi kolme kautta ja 12 jaksoa jokaisessa kaudessa.

Sarjan ensimmäinen televisiokausi sai ehdokkuuden kanadalaisessa Gemini Awardissa parhaana komediasarjana. Viitaten Joel Gardineriin, he ovat tehneet uutta materiaalia ja ovat valmiita tekemään toisen kauden, mutta Showcase ei ole vielä luvannut esittää sitä. Gardiner myös viittasi SITMOS-proadcastissa, että vanhat internet-fanit valittavat joka videossa ja muun muassa, että internetissä esitettävä sarja oli parempi, joka saattaa olla Showcasen yksi syy olla tekemättä yhteistyötä.

Lähteet
-------

1. ↑
2. ↑
3. ↑

Aiheesta muualla
----------------

* *Pure Pwnage* -sarjan viralliset Internet-sivut (englanniksi)
* *Pure Pwnage* -haastattelu Hak5:ssä (Arkistoitu – Internet Archive) (englanniksi)
* *Pure Pwnage* -haastattelu *Good Gamessa* (englanniksi)
* Pure Pwnage Portal (englanniksi)
Kosala ja muut mahajanapadat 600-luvulla eaa.
**Kosala** oli kuningaskunta Pohjois-Intiassa 700–500 -luvuilla eaa. Se oli yksi kuudestatoista Mahajanapadasta. Kosala hallitsi nykyisen Uttar Pradeshin keskiosia ja osaa Nepalista pääkaupunkinaan ensin Ayodhya ja myöhemmin Sravasti. Kosala oli jatkuvasti sodassa naapurivaltionsa Kashin kanssa, kunnes valloitti sen 500-luvun lopulla eaa. Vuosisadan vaihduttua Kosalasta kaakkoon sijaitseva naapurimaa Magadha kuitenkin liitti Kosalan itseensä.

Historia
--------

Kosalan perustivat Intiaan 1800-luvulta eaa. alkaen saapuneet arjalaiset heimot, jotka 1000-luvulla luopuivat paimentolaisuudesta ja alkoivat perustaa kyliä. Ramayanaan kirjatun legendan mukaan Kosalan kuninkaat polveutuvat auringosta ja ovat siten jumalaista alkuperää. Kirja listaa Kosalan kuninkaita satojen vuosien ajalta, mutta historiantutkimuksen valossa listat eivät voi olla todenpohjaisia.

700-luvulla eaa. Kosala kuului 16 voimakkaimpaan Intian kuningaskuntaan, joita kutsuttiin Mahajanapadoiksi. Se oli jatkuvasti sodassa naapurivaltio Kashia vastaan, joskin kuninkaalliset avioliitot katkaisivat sotimisen satunnaisesti. Kuitenkin vasta 500-luvun lopulla eaa. Kosala onnistui valloittamaan Kashin. Seuraavaksi Kosalan kuninkaat ottivat tavoitteekseen kaakossa sijaitsevan vahvistuvan Magadhan valloittamisen. Magadhan kuningas Bimbisara oli naimisissa Kosalan prinsessan kanssa. Kun Bimbisaran poika Ajatashatru tappoi isänsä ilmeisesti 491 eaa. sai Kosala syyn sodan aloittamiseen. Legendan mukaan Kosalan armeija sai magadhalaiset ansaan ja otti kuninkaan vangiksi. Tälle ei ole kuitenkaan löydetty varmoja todisteita, ja rauhansopimuksen valossa Kosalan sotilaallinen voitto näyttää epätodennäköiseltä. Sodan lopputuloksena Ajatashatru sai vaimokseen Kosalan nuoremman prinsessan ja lopulta liitettyä myös Kosalan Magadhaan.

Uskonto
-------

Muinaisen Kosalan alueella nykyisessä Uttar Pradeshissa on lukuisia buddhalaisten ja jainalaisten pyhiinvaelluskohteita, sillä kummankin uskonnon perustajat opettivat elämänsä aikana myös Kosalassa. Alue on tärkeä myös hindulaisille, sillä monet Ramayanan tapahtumista sijoittuvat sinne.

Lähteet
-------

* Asko Parpola (toimittaja): *Intian kulttuuri*. Otava Oy, 2005. ISBN 951-1-18365-6.
* Kosala *vipassana.info*. Viitattu 21.elokuuta 2007.

### Viitteet

1. 1 2  Encyclopedia Britannica: Kosala  2007. Encyclopædia Britannica, Inc.. Viitattu 21.elokuuta 2007.
2. 1 2 3  Kosala *vipassana.info*. Viitattu 21.elokuuta 2007.
3. ↑  Magadha dynasty: Indian history  2006. www.gloriousindia.com. Viitattu 16.elokuuta 2007.
4. ↑  Kosala – FactMonster.com  2007. Information Please. Viitattu 21.elokuuta 2007.

Mahajanapadat

* Anga
* Assaka
* Avanti
* Chetiya
* Gandhara
* Kamboja
* Kashi
* Kosala
* Kuru
* Magadha
* Malla
* Matsya
* Panchala
* Shurasena
* Vatsa
* Vrijji
**Lankamiinaeste** on lankamiinoista rakennettava korkeintaan 100 m leveä ja 50 m syvä miinoite. Lankamiinaesteellä pyritään tuhoamaan jalkautunut hyökkääjä ja estämään sen peitteisen maaston hyväksikäyttö.

Lankamiinaesteessä on korkeintaan 30 lankamiinaa. Lisäksi este voi sisältää korkeintaan 10 panssari- tai ajoneuvomiinaa. Lankamiinana käytettävien putkimiinojen (PM 68, PM 43) sirpalevaikutus on 15 m säteellä tappava ja 30 m säteellä haavoittava.

Lankamiinaesteen lankamiinat rakennetaan 2–4 riviin. Rivien etäisyydet ovat 10–20 metriä. Rivit rakennetaan miinoittajapareittain. Ryhmänjohtaja valitsee miinoitettavat kohteet ja valvoo miinoittajaparien toimintaa. Valoisalla ryhmänjohtaja kykenee valvomaan kolmea miinoittajaparia, pimeällä kahta. Miinoittajaparin taistelijoista yksi on miinan kiinnittäjä ja toinen laukaisulangan vetäjä. Rakennettaessa on varottava, etteivät oksat, miinoittajien varusteet tai puista putoava lumi laukaise viritettyä miinaa. Miinoittaminen aikana miinoittajat siirtyvät aina miinoittamissuuntaan. Mikäli miinoittamisen aikana joudutaan hyökkäyksen kohteeksi, tulee myös silloin edetä aluksi miinoittamissuuntaan.

Lähdeviitteet
-------------

1. 1 2 3 4 5 6 7 8  Pääesikunnan koulutusosasto: *Suluttamisopas*. Karisto Oy, 1992. ISBN 951-25-0627-0.
**LightWave 3D** on NewTekin kehittämä säteenseuranta- ja 3D-grafiikan mallinnusohjelma.
Ohjelma on julkaistu Amigalle vuonna 1990 Video Toaster -laajennuskortin yhteydessä. Ohjelman olivat kehittäneet Allen Hastings ja Stuart Ferguson. Hastings oli aiemmin kehittänyt Amigalle VideoScape 3D -ohjelman.
CGI-grafiikan teosta tuli merkittävästi halvempaa kun Lightwave tuli kaupallisesti saataville.

Ohjelmaa on käytetty *Babylon 5* -televisio-ohjelman teossa. NewTek on saanut Emmy Engineering Plaque -palkinnon vuonna 2003 ohjelmasta. Myös *SeaQuest DSV:n* teossa on käytetty LightWavea.

Ohjelma oli aluksi saatavilla vain Video Toasterin mukana, mutta tuli saataville erillisenä vuonna 1994. Joillekin asiakkaille ohjelma oli varsinainen syy ostaa kortti.
Screamer oli NewTekin kehittämä renderöintilaitteisto, josta DeskStation Technology julkaisi supistetun version nimeltä Raptor: Raptor liitettiin Toasterilla varustettuun tietokoneeseen Ethernet-kortilla ja sitä ohjattiin LightWaven erikoisversiolla.

*Star Trek: Voyager* -sarjan teossa käytettiin rinnakkain ohjelman versioita Amigalle ja SGI:n työasemille.

Ohjelmasta on julkaistu versiot myös muun muassa Silicon Graphicsin (SGI) työasemille, Windowsille ja OS X:lle.

Katso myös
----------

* VideoScape 3D

Lähteet
-------

1. 1 2  Reimer, Jeremy: A history of the Amiga, part 9: The Video Toaster Ars Technica. Viitattu 25.9.2017.
2. 1 2  Jacobs, Stephen: Flying Toasters Wired. Viitattu 25.9.2017. (englanniksi)
3. ↑  VideoScape 3D Canada's Videogame Museum.  Arkistoitu 29.7.2017. Viitattu 8.10.2017.
4. 1 2  CGI in Star Trek *ex-astris-scientia.org*. Viitattu 26.9.2017. (englanniksi)
5. ↑  Meet LightWave Legend Ron Thornton *lightwave3d.com*. Viitattu 25.9.2017.
6. ↑  NewTek’s LightWave 3D Sweeps Emmy Awards *digitalanimators.com*.  Arkistoitu 25.9.2017. Viitattu 25.9.2017.
7. 1 2 3  The Gadget We Miss: The Video Toaster Medium. Viitattu 25.9.2017.
8. ↑  Leemon, Sheldon. "On The Fast Track", *Amiga World Magazine*, November 1993, pp. 15–16.
Die-in protesti Melbournessa Afganistanin sodan 9 vuosipäivänä.
**Die-in** tai **lie-in** on väkivallattoman vastarinnan, mielenosoituksen tai protestin muoto, jossa mielenosoittajat esittävät ruumiita. Die-in-protesteja järjestetään muun muassa eläin- ja ihmisoikeuksien sekä luonnon ja rauhan puolesta.

Mielenosoittajat näyttelevät kuolleita ja näin yrittävät konkretisoida heidän ohitseen käveleville ihmisille mielenosoituksen aiheen tappavuutta. Tällaisia aiheita ovat olleet esimerkiksi turkistarhaus ja sodat. Protesteissa on käytetty myös muun muassa tekoverta vaikuttavuuden ja realistisuuden lisäämiseksi.

Katso myös
----------

* Mielenosoitus
* Sit-in

Lähteet
-------

1. ↑  Spain: Anti-fur activists stage naked 'die-in' protest in Barcelona *YouTube*. Viitattu 15.7.2017.
2. ↑  ‘Die-in’ held at Heathrow airport to protest against airport expansion *Global News*. Viitattu 15.7.2017. (englanniksi)
3. ↑  Teri Figueroa: 'Die-in' at Issa's office protests changes to health care *sandiegouniontribune.com*. Viitattu 15.7.2017. (englanniksi)
4. ↑  MATTHEW BARAKAT: More Than 190 Arrested at D.C. Protest *The Washington Post*.  16.9.2007. Viitattu 15.7.2017. (englanniksi)
**Pakistan International Airlinesin lento 8303** oli Pakistan International Airlinesin reittilento Lahoresta Karachiin. 22. toukokuuta 2020 reittiä lentänyt Airbus A320 syöksyi maahan lähellä Modelissa, lähellä Karachia. Lennon kyydissä oli 91 matkustajaa ja 8 miehistön jäsentä. Onnettomuudessa kuoli 97 ihmistä ja 2 ihmistä loukkaantui. Lisäksi maaperällä 8 ihmistä sai vammoja.

Onnettomuuden kulku
-------------------

Lento lähti Lahoresta noin klo 13:00 ja noin 90 minuutin lennon jälkeen klo 14:45 (09:45 UTC) lento syöksyi maahan tiheästi asutulle asuinalueelle noin 3 kilometrin päässä Jinnahin kansainvälisestä lentoasemasta. Ennen maahansyöksyä kone oli yrittänyt 2-3 kertaa laskeutumista. Silminnäkijähavaintojen mukaan lentokone oli tulessa vain hetkiä ennen kuin se syöksyi talojen päälle. Onnettomuus aiheutti rakennuksiin vaurioita ja jotkin niistä syttyivät palamaan. Turma taltioitui valvontakameraan.

Lähteet
-------

1. ↑  ‘We lost an engine’: PIA plane pilot calmly tells ATC moments before crash *Hindustan Times*.  22.5.2020. Viitattu 26.5.2020. (englanniksi)
2. ↑  Matkustajakone syöksyi alas Pakistanissa – ainakin 100 ihmisen uskotaan kuolleen *Yle Uutiset*. Viitattu 26.5.2020.
3. ↑  CCTV Video Shows PIA Plane Crashing Into Karachi Building *NDTV.com*. Viitattu 26.5.2020.
**Biografisk lexikon för Finland** (BLF) on ruotsinkielinen elämäkertasanakirja Suomeen liittyvistä merkittävistä suvuista ja henkilöistä, joka julkaistiin vuosina 2008–2011. Artikkelit ovat myös vapaasti luettavissa internetissä.

Suomenkielinen *Suomen kansallisbiografia* oli Matti Klingen toimittama ja vuosina 2003-2007 julkaistu teossarja. Svenska litteratursällskapet i Finland julkaisi vuosina 2008-2011 ruotsinkielistä *Biografisk lexikon för Finland*. Toimituslautakunnan puheenjohtaja oli Henrik Meinander ja päätoimittaja oli apulaisprofessori Henrik Knif (sv).

BLF perustuu osittain suomenkielisen Suomen kansallisbiografian sisältöön, josta artikkeleita on käännetty, mutta se sisältää myös alkuperäisartikkeleita – pääasiassa Suomen ruotsinkieliseen kulttuuriin liittyvistä ihmisistä, jotka puolestaan on osittain käännetty Suomen kansallisbiografiaan. Se sisältää Suomessa syntyneiden elämäkertojen lisäksi myös ulkomailla syntyneiden tutkimusmatkailijoiden, jotka ovat tehneet Suomea tunnetuksi ulkomailla, sekä ulkomaisten tai miehitysvallan johtavien komentajien, joilla oli suuri vaikutus sisäisiin asioihin. Suomen kansallisbiografia ja Biografiskt lexikon för Finland voivat henkilövalinnan osalta käsitellä samoja henkilöitä kuin Ruotsissa ilmestyneessä *Svenskt biografiskt lexikonissa*, mutta suomalaisesta näkökulmasta.

Katso myös
----------

* Suomen kansallisbiografia
* Uppslagsverket Finland

Lähteet
-------

1. 1 2  Biografiskt lexikon för Finland *Svenska litteratursällskapet i Finland*.  1.11.2018. Viitattu 29.4.2022. (ruotsiksi)
2. ↑  National Biography of Finland *kansallisbiografia.fi*. Viitattu 29.4.2022.
3. ↑  admin: Redigerar biografiskt lexikon *www.nyan.ax*. Viitattu 29.4.2022. (ruotsiksi)
4. ↑  Biografiskt lexikon för Finland, inledning, Henrik Knif *web.archive.org*.  Arkistoitu 29.12.2016. Viitattu 29.4.2022.

Aiheesta muualla
----------------

* *Biografiskt lexikon för Finland: blf.fi* (ruotsiksi)
**Enlisted** on latvialaisen Darkflow Softwaren kehittämä ja unkarilaisen Gaijin Entertainment -peliyhtiön julkaisema toiseen maailmansotaan sijoittuva monen pelaajan ensimmäisen persoonan nopeatempoinen ammuntapeli.  Pelissä esiintyy toisen maailmansodan kuuluisia tapahtumia kuten Berliinin taistelu ja Normandian maihinnousu. Tietokoneversion avoin-beta testi käynnistyi 8. huhtikuuta 2021 jolloin pelaajat pääsivät pelaamaan peliä ennen sen julkaisua. Aluksi peli oli ainoastaan pelattavissa Xbox-pelikonsoleilla.

Pelaaminen
----------

Pelissä pelaaja voi pelata kuuden eri valtion armeijassa. Pelissä esiintyvät valtiot ovat Iso-Britannia Yhdysvallat, Neuvostoliitto, Japani, Natsi-Saksa ja Italia. Pelissä valitaan myös kampanja, jota haluaa pelata. Pelaajien on mahdollista ohjata erilaisia lentokoneita ja panssarivaunuja sekä komentaa tekoälyn ohjaamia hahmoja. Enlisted on pyrkinyt olemaan mahdollisimman todenmukainen kuvaus historiasta. Pelaajat pääsevät myös kehittämään hahmojaan sekä välineitään pelissä. Päivitykset etenevät asteittain 1-5 tähden välillä.

Kehitys
-------

Pelin kehitys julkistettiin jo vuonna 2016. Aluksi ainoat kampanjat pelissä olivat Moskovan taistelu (eng. Battle of Moscow) ja Normandian maihinnousu (eng. Invasion of Normandy), mutta myöhemmin myös muita kamppanjoita lisättiin. Ensimmäinen julkinen pelitestaus käynnistyi vuonna 2020 Xboxilla.

Vastaanotto
-----------

Enlisted on saanut vaihtelevia arvioita.

Metacriticin käyttäjäarviointien keskiarvo pelille on 41/100.

XboxEra antoi pelille arvioksi 7.5/10.

Lähteet
-------

1. ↑  Enlisted *enlisted.net*. Viitattu 16.11.2022. (englanniksi)
2. 1 2  Campaigns - Enlisted *enlisted.net*. Viitattu 16.11.2022. (englanniksi)
3. ↑  The Open Beta Testing of Enlisted has begun! - News - Enlisted *enlisted.net*. Viitattu 16.11.2022. (englanniksi)
4. ↑  Callum Williams: Enlisted is Timed-Console Exclusive for Xbox Series X *Game Rant*.  19.10.2020. Viitattu 16.11.2022. (englanniksi)
5. ↑  Unohda Battlefieldit – Enlisted rokkaa *KonsoliFIN.net*. Viitattu 16.11.2022.
6. ↑  Enlisted *Metacritic*. Viitattu 16.11.2022. (englanniksi)
7. ↑  Jesse 'Doncabesa' Norris: Review | Enlisted *XboxEra*.  10.4.2021. Viitattu 16.11.2022. (englanniksi)
**Christopher Emmanuel "Chris" Paul** (s. 6. toukokuuta 1985 Winston-Salem, Pohjois-Carolina) on yhdysvaltalainen koripalloilija, pelipaikaltaan pelintekijä. Hän on muun muassa moninkertainen NBA:n tähdistöjoukkuelainen, tähdistöottelupelaaja, riistotilaston voittaja ja syöttötilaston voittaja sekä kaksinkertainen olympiavoittaja.

Paul on pelannut NBA:ssa kaudesta 2005–2006 lähtien. Hän aloitti New Orleans Hornetsissa, kaudesta 2011–2012 vuoteen 2017 asti hänen seuranaan oli Los Angeles Clippers, ja kesällä 2017 hän siirtyi Houston Rocketsiin sekä kesällä 2019 Oklahoma City Thunderiin. Marraskuussa 2020 hän siirtyi Phoenix Sunsiin.

Ura
---

Pohjoiscarolinalainen Paul opiskeli West Forsyth High Schoolissa ja Wake Forestin yliopistossa. Hän sai NBA-kauden 2005–2006 jälkeen vuoden tulokkaan palkinnon. Vuonna 2008 hän pelasi ensimmäistä kertaa NBA:n tähdistöottelussa ja valittiin kauden päätteeksi liigan ykköstähdistökentälliseen. Hän oli ykkönen riisto- ja syöttökeskiarvoissa kaudella 2008–2009.

Ennen kautta 2011–2012 Paul oli pitkään siirtohuhujen kohteena. Hänet ehdittiin jo kaupata Los Angeles Lakersiin, mutta muiden omistajien tuli hyväksyä kauppa, sillä Hornets oli liigan omistuksessa. Muiden omistajien hylättyä kaupan Paul siirtyikin lopulta kaupungin toiseen joukkueeseen, Los Angeles Clippersiin.

Kesäkuussa 2017 Paul siirtyi Houston Rocketsiin , heinäkuussa 2019 Oklahoma City Thunderiin ja marraskuussa 2020 Phoenix Sunsiin.

### Maajoukkue

Paul on maajoukkuetasolla edustanut Yhdysvaltoja useaan otteeseen. Hän kuului joukkueeseen, joka voitti MM-pronssia Japanissa 2006 sekä oli osana olympiakultaa voittaneissa joukkueissa Pekingin olympialaisissa 2008 ja neljä vuotta myöhemmin Lontoon olympialaisissa 2012.

Lähteet
-------

1. ↑
2. ↑
3. ↑  USA's ROSTER FIBA.  Arkistoitu 20.9.2008. Viitattu 9. syyskuuta 2008. (englanniksi)

Aiheesta muualla
----------------

* Kuvia tai muita tiedostoja aiheesta **Chris Paul** Wikimedia Commonsissa

* NBA:n pelaajaprofiili (englanniksi)

Yhdysvaltain joukkue – Koripallon MM-kilpailut 2006
4 Johnson |
5 Hinrich |
6 James |
7 Jamison |
8 Battier |
9 Wade |
10 Paul |
11 Bosh |
12 Howard |
13 Miller |
14 Brand |
15 Anthony |
Valmentaja Krzyzewski

Yhdysvaltain joukkue – Kesäolympialaiset 2008
4 Boozer |
5 Kidd |
6 James |
7 Williams |
8 Redd |
9 Wade |
10 Bryant |
11 Howard |
12 Bosh |
13 Paul |
14 Prince |
15 Anthony |
Valmentaja Krzyzewski

Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |
**Lana** on maapintojen tasoittamiseen ja muotoiluun käytettävä työlaite tai itsenäinen työkone. Se soveltuu myös mm. lumen auraukseen.

Tiedosto:Lumitien lanausta hevosvetoisesti 1961.jpgLumitien lanaus hevosvetoisesti Rovaniemen maalaiskunnassa 1961.
Traktoriin nostolaitteisiin kiinnitettävä **takalana** (perälevy, takalevy) koostuu rungosta ja teräosasta. Teräosan kulmaa voidaan kääntää suhteessa ajosuuntaan ja usein kääntää 180 astetta vetävästä asennosta työntäväksi. Teräosan leikkaava laita on yleensä kestävämpää kulutusterästä. Takalana kiinnitetään nostolaitteeseen, jolla sen korkeutta ja leikkuu kulmaa säädetään. Hienostuneemmissa malleissa on enemmän säätöjä ja ne ovat kopista ohjattavissa.

Moniteräiset traktorin vetämät **tielanat** ovat hinattavia tai puolihinattavia.

**Laatikkolana** (engl. box blade) koostuu laatikosta, jonka takaosassa on kiinteä kaksihuulinen terä. Avoimessa etuosassa on kultivaattorin tapaiset säädettävät terät. Takaosan terällä voidaan lanata eteen ja taaksepäin. Laatikon avulla maamassaa voidaan siirtää eteenpäin ilman, että se tursuaa reunoilta ulos. Etuosan terillä voidaan pehmittää lanattavaa aluetta.

**Tiehöylä** eli tiekarhu on ajettava lana.

Katso myös
----------

* Luettelo maatalouskoneista vuodenkierron mukaan
**Madiga Sacko** on maalaiskunta ja sen keskuskylä Kayesin alueen Diéman piirissä Malissa. Se sijaitsee 25 kilometriä Diémasta lounaaseen. Kunnassa on 13 900 ja kylässä 9 800 asukasta (vuonna 2009).

Madiga Sackon kunta rajoittuu lännessä Diéman piirin Lambidoun, pohjoisessa Diangounté Camaran, idässä Diéman ja etelässä Kitan piirin Guémoukouraban kuntiin. Maisemaa leimaavat alangot. Pysyviä vesistöjä ei ole. Seutu kuuluu Sahelin vyöhekkeeseen.

Kuntaan kuuluu neljä kylää. Asukkaat ovat sonikeja, fulbeja, maureja, bambaroita ja mandinkoja.

Madiga Sackosta on huonokuntoinen tieyhteys Diémaan. Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat hirssi, durra, maissi, lehmänpapu, riisi, maapähkinä ja vihannekset. Tuotantoeläimiä ovat naudat, lampaat, vuohet, aasit ja siipikarja. Madiga Sackossa pidetään viikoittain suuret markkinat.

Palveluihin kuuluu kahdeksan alakoulua, kaksi yläkoulua, kuusi madrasaa, kaksi lukutaitokeskusta sekä Madiga Sackon ja Souranguédoun terveyskeskukset. Vesihuolto kattaa 78 prosenttia tarpeesta. Kunnassa on Malitelin ja Orangen matkapuhelinverkot.

Lähteet
-------

1. ↑  4ème recensement général de la population et de l’habitat. Résultats définitifs, tome 0: Répertoire des villages *Instat*. Viitattu 19.5.2021.
2. ↑  Région de Kayes: Carte de référence *Reliefweb*. Viitattu 19.5.2021.
3. 1 2 3 4 5  Programme de développement économique, social et culturel (2017–2021) de la commune rurale de Madiga Sacko *Agence de développement régional de Kayes*.  2017. Viitattu 19.5.2021.
4. ↑  Situation des points d’eau modernes au Mali: Région de Kayes *Atlas des points d’eau modernes du Mali*.  2016. Viitattu 19.5.2021.
**Reggia di Portici** on kuninkaallinen palatsi Porticin kunnassa Etelä-Italiassa Napolin metropolikaupungissa.

Reggia di Portici vuonna 1745
Palatsin rakennutti Napolin kuningaskunnan kuningas Kaarle vuosina 1738–1742 Bourbonin suvun kesäasunnoksi. Kaarle ja hänen vaimonsa Maria Amalia olivat ihastuneet alueen maisemiin. Palatsia suunnittelemaan palkattiin Antonio Canevarin johdolla arkkitehdit Giovanni Antonio Medrano, Luigi Vanvitelli ja Ferdinando Fuga. Sisätiloja koristamaan valittiin taidemaalari Giuseppe Bonito.

Palatsia rakennettaessa tontilla kaivettiin, jolloin löydettiin tulivuorenpurkauksessa hautautuneen Herculaneumin aarteita. Näistä löydöistä muodostui palatsissa vuonna 1758 avattu museo *Herculanense Museum*. 1800-luvun alussa arkeologiset kokoelmat siirrettiin Napoliin ja ne muodostavat Napolin arkeologisen museon ytimen.

Ranskan hallitessa Napolia vuosina 1806–1815 palatsia laajennettiin ja kunnostettiin. Tuolloin Napolin kuningas Joachim Murat myös kalusti palatsin ranskalaisilla empiretyylisillä huonekaluilla.

Molempain Sisiliain kuningaskunnan kuningas Ferdinand II rakennutti rautatien Napolin ja Porticin välille yhdistäen samalla Napolin kuninkaallisen palatsin kesäpalatsiin. Rautatieosuus oli ensimmäinen Italiassa ja se vihittiin käyttöön 3. lokakuuta 1839.

Palatsin puutarhaa
Nykyään palatsia ja sen maisemapuutarhoja sekä kasvitieteellistä puutarhaa hallinnoi Napolin yliopisto.

Lähteet
-------

1. 1 2 3 4 5  Centro MUSA

Aiheesta muualla
----------------

* Kuvia tai muita tiedostoja aiheesta **Reggia di Portici** Wikimedia Commonsissa
**Teemu Rantanen** on suomalainen kilpapurjehduksen Euroopan- ja maailmanmestari. Rantasen seura on Vuosaaren Purjehtijat VP.

Rantanen voitti 15-vuotiaana E-jollien miesten sarjan Euroopan mestaruuden vuonna 2005 kotikisoissaan Helsingissä. Vuonna 2007 hän voitti toisen Euroopan mestaruutensa, venetyyppi oli sama mutta voitto tuli nuorten sarjassa. Kilpailut käytiin Ranskassa Biscarrossessa. E-jollien maailmanmestaruuden hän voitti 2008 kilpailuissa, jotka käytiin Algarven vesillä Portugalissa.

Teemu Rantanen valittiin Vuoden nuoreksi urheilijaksi 2005.

Lähteet
-------

1. ↑  Rantanen hallitsi tuulet *Turun Sanomat*.  12.7.2005. TS-Yhtymä. Viitattu 31.1.2015.
2. ↑  [18753[oksa\_nr]=34467&kappale[18753][nr]=18900 Teemu Rantanen purjehti toistamiseen Euroopanmestariksi] Suomen Purjehtijaliitto ry. Viitattu 31.1.2015.
3. ↑  Youth European Championship 2007 EUROPE Class (xls)  2007. Europe Class Finland ry.  Arkistoitu 4.3.2016. Viitattu 31.1.2015. (englanniksi)
4. ↑  Pöhö, Matti: E-jollien maailmanmestariksi vuosaarelainen Teemu Rantanen  12.7.2008. Vuosaari-Seura ry. Viitattu 31.1.2015. [vanhentunut linkki]

Aiheesta muualla
----------------

* Teemu Rantasen henkilökuva ISAF:n sivuilla
**Tommy Uolevi Ekblom** (s. 20. syyskuuta 1959 Porvoo) on suomalainen kestävyysjuoksija. Ekblom muistetaan erityisesti yhtenä kaikkien aikojen parhaista suomalaisista 3 000 metrin estejuoksijoista. 

5 000 metrillä Ekblom voitti Suomen mestaruuden vuosina 1983 ja 1986. 3 000 metrin esteissä mestaruus tuli vuosina 1979, 1981, 1982, 1984 ja 1986. Maastojuoksun lyhyen radan mestaruuden Ekblom voitti viisi kertaa peräkkäin vuosina 1981–1985. Hän oli myös pronssilla 10 000 metrin juoksussa 1987, 1988, 1990 ja 1991. Hallista Ekblomilla on viisi SM-kultaa (1 500 metriä 1982, 3 000 metriä 1986 sekä 5 000 metriä 1982, 1984 ja 1986). 

Hyvistä ennätyksistään huolimatta Ekblom ei koskaan onnistunut kovin hyvin arvokilpailuissa. Hän oli 3 000 metrin esteissä EM-kisoissa 1982 kahdeksas  ja 1986 kymmenes, MM-kisoissa 1983 12. sekä olympialaisissa 1980 12. ja 1984 yhdeksäs. Maastojuoksun MM-kisoissa vuonna 1988 Ekblom oli 18 .

Urheilu-uransa jälkeen Ekblom on toiminut valmentajana ja muun muassa Suomen kestävyysjuoksun lajipäällikkönä. Hänen valmennettavanaan on ollut muun muassa estejuoksun euroopanmestari Jukka Keskisalo. Ekblom toimii myös Suomen Urheiluliiton kestävyysjuoksun lajipäällikkönä sekä Mäkelänrinteen lukion kestävyysjuoksuvastaavana.

Ennätykset
----------

|  |  |  |  |  |
| --- | --- | --- | --- | --- |
| 3 000 m esteet | 8.19,40 | 6. heinäkuuta 1983 | Helsinki | 5. nopein suomalainen |
| 3 000 m | 7.49,59 | 13. kesäkuuta 1983 | Tampere | 9. nopein suomalainen |
| 5 000 m | 13.28,56 | 11. elokuuta 1987 | Lahti | 11. nopein suomalainen |
| 4 mailia (maantie) | 18.19 | 18. kesäkuuta 1988 | Peoria, IL | epävirallinen Suomen ennätys |
| 10 000 m | 28.23,13 | 26. toukokuuta 1983 | Helsinki |
| puolimaraton | 1.04.41 | 27. elokuuta 1988 | Tukholma |  |
| maraton | 2.12.31 | 1. marraskuuta 1987 | New York |

Lähteet
-------

1. 1 2 3  Tommy Ekblom Tilastopaja (vaatii kirjautumisen, maksullinen palvelu).
2. ↑
3. ↑
4. ↑
5. ↑
6. ↑

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
*Tämä artikkeli käsittelee vuonna 1940 ilmestynyttä elokuvaa. Myöhemmin on ilmestynyt toinen samanniminen elokuva: Skandaalihäät (vuoden 1956 elokuva).*

**Skandaalihäät** (*The Philadelphia Story*) on vuonna 1940 ilmestynyt romanttinen komedia. Elokuvan ohjasi George Cukor ja sen pääosissa olivat Cary Grant, Katharine Hepburn ja James Stewart. Elokuva voitti aikanaan kaksi Oscar-palkintoa: parhaasta miespääosasta (James Stewart) ja parhaasta sovitetusta käsikirjoituksesta.

Elokuva perustuu Philip Barryn näytelmään, joka menestyi Broadwayllä. Barry kirjoitti Katharine Hepburnia varten. Hepburn osti näytelmän elokuvaoikeudet ja esitti saman roolin myös elokuvaversiossa.

Elokuva valittiin vuonna 1993 Yhdys­valtojen kongressin kirjaston National Film Registryyn, johon kootaan esteettisesti, historial­lisesti tai kulttuuri­sesti merkittäviä amerikkalais­elokuvia. *The New York Timesin* kriitikot valitsivat *Skandaalihäät* vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

Juoni
-----

Tracy Lord (Katharine Hepburn) on varakkaan philadelphialaisen perheen tytär, joka on eronnut C.K. Dexter Havenista (Cary Grant) ja aikoo mennä naimisiin rikkaan George Kittredgen (John Howard) kanssa. Lordin perhe joutuu kuitenkin kustantaja Sidney Kiddin (Henry Daniell) kiristämäksi ja he joutuvat sen takia luomaan lehdille kirjoitettavaa. Sanomalehden reportteri Macaulay "Mike" Connor (James Stewart) ja valokuvaaja Elizabeth "Liz" Imbrie (Ruth Hussey) tulevat Lordin perheen vieraaksi yhdessä C.K. Dexter Havenin kanssa. Häiden lähestyessä Tracy huomaa olevansa kolmen miehen loukussa Miken, Dexterin ja Georgen kanssa. Lopulta Tracyn ja Georgen häät peruuntuvat ja Tracy menee uudelleen Dexterin kanssa naimisiin.

Kuvia
-----

* Katharine Hepburn ja James Stewart.Katharine Hepburn ja James Stewart.
* Cary Grant.Cary Grant.

Lähteet
-------

1. ↑  Katharine Hepburn Encyclopedia Britannica. Viitattu 29.6.2014. (englanniksi)
2. ↑  Complete National Film Registry Listing National Film Preservation Board, Library of Congress. Viitattu 13.7.2016. (englanniksi)
3. ↑  The Best 1,000 Movies Ever Made. (Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004.) *The New York Times*.  Arkistoitu 11.7.2016. Viitattu 13.7.2016. (englanniksi)
4. ↑  Blauvelt, Christian: The 100 greatest comedies of all time  22.8.2017. BBC. Viitattu 22.8.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Skandaalihäät**.
* www.filmsite.org
* *Skandaalihäät* AllMoviessa. (englanniksi)
* www.reelclassics.com
Adorján (Amsterdam, 1978)
**András Adorján** (alk. **András Jocha**, 31. maaliskuuta 1950 Budapest – 11. toukokuuta 2023) oli unkarilainen shakinpelaaja. Hän sai suurmestarin arvonimen vuonna 1973. Nuorena Adorján pelasi nimellä Jocha. Adorján sijoittui toiseksi Anatoli Karpovin jälkeen nuorten maailmanmestaruuskilpailuissa Tukholmassa 1969 ja voitti tai sijoittui jaetulle ensimmäiselle sijalle Varnassa 1972, Luhacovicessa 1973, Osijekissa 1978 ja Budapestissa 1982.

Lähteet
-------

1. ↑  Meghalt Adorján András *JochaPress.hu*.  12.5.2023. Viitattu 13.5.2023. (unkariksi)
2. 1 2 3 4  Hooper, David & Whyld, Kenneth: *The Oxford Companion to Chess*, s. 2. Oxford University Press, 1984. ISBN 0-19-217540-8. (englanniksi)

Aiheesta muualla
----------------

* András Adorján ChessGames.com-sivustolla (englanniksi)
* FIDE-kortti: András Adorján (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Saksa
* Yhdysvallat
* Alankomaat

 |

 |
**The Spiders from Mars** oli brittiläinen yhtye, joka toimi David Bowien taustayhtyeenä tämän 1970-luvun alun glam rock -aikakaudella. Yyhtye julkaisi myös yhden oman albumin vuonna 1976. Spiders from Marsin tunnetuimman kokoonpanon muodostivat kitaristi Mick Ronson, basisti Trevor Bolder ja rumpali Mick Woodmansey.

Historia
--------

Yhtye oli kotoisin Hullin kaupungista. Alkuperäiset jäsenet Mick Ronson (kitara), Mick Woodmansey (rummut) ja Trevor Bolder (bassokitara) olivat soittaneet yhdessä 1960-luvun lopulta lähtien. He käyttivät yhtyeestä aluksi nimiä The Rats sekä Ronno, joka julkaisi vähälle huomiolle jääneen singlen "Fourth Hour of My Sleep" / "Powers of Darkness".

Ronson tutustui 1970-luvun vaihteessa tuolloin folk-musiikkia esittäneeseen David Bowieen. Bowie halusi viedä musiikkiaan etenkin hard rockin suuntaan ja panostaa visuaaliseen ilmeeseen. Ronson ja Woodmansey valittiin Bowien uuteen taustayhtyeeseen, ja he soittivat myös Bowien vuoden 1970 albumilla *The Man Who Sold the World*. Bolder soitti Bowien seuraavalla albumilla *Hunky Dory* (1971). Bowien vuoden 1972 konseptialbumi *The Rise and Fall of Ziggy Stardust and the Spiders from Mars* oli ensimmäinen, jossa yhtye esiintyi The Spiders from Mars -nimisenä. Albumi vaikutti merkittävästi glam rock -tyylin suosion kasvuun. Sitä seurannut *Aladdin Sane* jatkoi musiikillisesti samoilla linjoilla.

Bowie ilmoitti esiintymisessään 3. heinäkuuta 1973 Lontoon Hammersmith Odeonissa, että kyseessä on yhtyeen viimeinen konsertti. Ronson ja Bolder jatkoivat Bowien mukana vielä hetken aikaa ja soittivat Bowien samanvuotisella cover-albumilla *Pin Ups* sekä televisiossa lähetetyssä *The 1980 Floor Show’ssa*.

Bowie-yhteistyön päätyttyä Ronson siirtyi soolouralle ja teki yhteistyötä muun muassa Ian Hunterin, Bob Dylanin ja John Cougarin kanssa. Bolder ja Woodmansey sen sijaan herättivät Spiders from Marsin uudelleen henkiin ja julkaisivat yhtyeen nimikkoalbumin vuonna 1976. Lähteneen Ronsonin tilalla kitaraa soitti Dave Black, laulusolistina toimi Pete McDonald ja kosketinsoittajana Mike Garson. Yhtyeen toiminta päättyi samana vuonna.

Jäsenet
-------

* Mick Ronson – kitara, piano, laulu (1971–1973)
* Mick Woodmansey – rummut
* Trevor Bolder – bassokitara, trumpetti
* Pete McDonald – laulu (1975–1976)
* Dave Black – kitara (1975–1976)

Albumit
-------

### David Bowien kanssa

* *Hunky Dory*  (1971)
* *The Rise and Fall of Ziggy Stardust and the Spiders from Mars*  (1972)
* *Aladdin Sane*  (1973)

### Omat albumit

* *Spiders from Mars*  (1976)

Lähteet
-------

1. 1 2 3 4  The Spiders from Mars Albums: songs, discography, biography, and listening *Rateyourmusic.com*. Viitattu 1.1.2024.  (englanniksi)
2. 1 2 3 4 5  Prato, Greg: The Spiders from Mars Songs, Albums, Reviews, Bio & More *Allmusic.com*. Viitattu 1.1.2024.  (englanniksi)
3. ↑  David Bowie - The Man Who Sold the World Album Reviews, Songs & More *Allmusic.com*. Viitattu 1.1.2024.  (englanniksi)
**Kiinteistönhoitaja** on henkilö, joka hoitaa ja huoltaa kiinteistöjä sekä niiden piha-alueita. Kiinteistönhoitajalla on suoritettuna puhtaus- ja kiinteistöpalvelualan perustutkinto, ja he työskentelevät yleensä erilaisissa kiinteistönhuoltoyrityksissä tai mm.kunnilla. Pitemmälle koulutetun talotekniikan insinöörin tehtävänimikkeitä ovat isännöitsijä, huoltopäällikkö, kiinteistötyönjohtaja, käyttöpäällikkö ja liikuntapaikkojen hoitaja. Kiinteistönhoitajan työnkuva on monipuolinen ja vaihtelee sopimuksen mukaan. Perustöitä ovat kiinteistön tekniset perushuoltotyöt kuten ilmanvaihto- ja lämmityslaitteiden säätäminen, piha-alueiden ylläpito kuten nurmen leikkuu ja lumityöt, ympäristön siisteyden ja turvallisuuden valvonta, sekä sellaiset kiinteistön korjaustyöt, joissa ei edellytetä esimerkiksi sähköasentajan tai putkiasentajan erikoisosaamista ja työlupia, esimerkiksi sulakkeiden vaihto ja vesikalusteiden kuten hanojen huolto. Lisäksi kiinteistönhoitaja hoitaa taloyhtiön liputukset. Työnkuvaan voi kuulua myös kiinteistön järjestyksenvalvonta (vahtimestarin tehtävät) ja jotkin siivoustehtävät.

Kiinteistönhuolto on vaihtelevan vaativaa ja vaihtelevan fyysistä työtä. Työsopimukseen kuuluu tyypillisesti lumitöiden hoito, joka tehdään hätätyönä.

Liikuntapaikkojen hoitaja
-------------------------

Liikuntapaikkojen hoitaja ajamassa jäänhoitokonetta.
Erilaisilla sisä- ja ulkoliikuntapaikoilla on omat, liikuntapaikka-alan ammattitutkinnon suorittaneet kiinteistönhoitajat, joista käytetään nimitystä liikuntapaikkojen hoitaja tai liikuntapaikanhoitaja. Heidän työnkuvaan kuuluu tyypillisten kiinteistönhoitotehtävien lisäksi erityyppisten liikuntapaikkojen kunnossapito-, huolto- ja järjestyksenvalvontatehtävät. Työnkuva vaihtelee liikuntapaikan tyypin mukaan, ja tehtäviä on esimerkiksi jäähallien kaukalon jäänhoito (yleensä jäänhoitokoneella), ulkojäiden jäädytys, latujen teko, uimahallien allastekniikan kunnossapito, nurmikenttien kastelu sekä muut erilaisiin liikuntapaikkoihin liittyvät huoltotyöt. Koska suurin osa liikuntapaikoista on Suomessa kuntien vastuulla, työskentelevät liikuntapaikkojen hoitajat pääosin kuntien palveluksessa. Ylimmän mahdollisen alan koulutuksen, eli liikuntapaikka-alan erikoisammattitutkinnon suorittanutta henkilöä kutsutaan usein nimellä **liikuntapaikkamestari**.

Katso myös
----------

* Talonmies
* Majakanvartija

Lähteet
-------

1. ↑  Liikuntapaikkojen hoitaja - ammattinetti

Aiheesta muualla
----------------

* Ammattinetti: Kiinteistönhoitaja
* Ammattinetti: Liikuntapaikkojen hoitaja
*Tämä artikkeli käsittelee venäläistä juoksijaa. Suomalaisesta rytmisestä voimistelijasta katso Ekaterina Volkova.* 

**Jekaterina Gennadievna Volkova** (ven. Екатерина Геннадьевна Волкова, s. 16. helmikuuta 1978) on venäläinen este-, maasto- ja keskimatkojen juoksija.

Volkova voitti 2005 Venäjän-mestaruuden 3 000 metrin estejuoksussa ajalla 9.36,12. Hän osallistui ensimmäisen kerran arvokisoihin samana vuonna Helsingin MM-kisoissa, joissa hän voitti 3 000 metrin esteissä MM-hopeaa ajalla 9.20,49. Seuraavana vuonna hän sijoittui Fukuokan maastojuoksun MM-kisoissa lyhyellä matkalla kuudenneksikymmenenneksiensimmäiseksi. Vuonna 2007 hän voitti Venäjän-mestaruudet 3 000 metrin esteissä sekä 5 000 metrin juoksussa. Osakan MM-kisoissa hän voitti esteiden MM-kultaa ajalla 9.06,57. 

Pekingin olympialaisissa 2008 Volkova sijoittui alun perin kolmanneksi, mutta hän menetti mitalinsa vuonna 2016 kun hänen Pekingissä antamansa dopingnäyte osoittautui uusintatutkimuksessa positiiviseksi. Hän sai tapauksesta kahden vuoden kilpailukiellon ajalle 15.12.2016–14.12.2018.

Henkilökohtaiset ennätykset
---------------------------

Lähde: IAAF
* 1 500 metrin juoksu: 4.09,03 (2005)
* Mailin juoksu: 4.29,60 (2005)
* 2 000 metrin juoksu: 5.41,61 (2007)
* 3 000 metrin juoksu: 8.54,64 (2005)
* 5 000 metrin juoksu: 15.00,02 (2007)
* 3 000 metrin estejuoksu: 9.06,57 (2007)

Lähteet
-------

1. 1 2  Jekaterina Volkova Kansainvälinen yleisurheiluliitto.  (englanniksi)
2. ↑
3. ↑  IOC sanctions nine athletes for failing anti-doping test at Beijing 2008 *International Olympic Committee*.  26.10.2016. Viitattu 26.10.2016. (englanniksi)
4. ↑  Latest sanctions for doping and non-doping violations – July and August 2018 athleticsintegrity.org (pdf) (englanniksi)

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Sir Walter Buller
**Walter Lawry Buller** KCMG (9. lokakuuta 1838 Newark, Uusi-Seelanti – 19. heinäkuuta 1906 Fleet, Hampshire, Englanti) oli uusiseelantilainen lakimies ja lintutieteilijä.

Buller syntyi Newarkissa Bay of Islandsilla. Hänen isänsä oli cornwallilainen lähetyssaarnaaja, joka oli käännyttänyt tongalaiset metodisteiksi. Buller opiskeli Wesley Collegessa Aucklandissa. Vuonna 1854 perhe muutti Wellingtoniin, missä Buller ystävystyi ornitologi William Swainsonin kanssa. Vuonna 1871 hän matkusti Englantiin, josta palasi kolmen vuoden kuluttua Wellingtoniin harjoittamaan lakimiehen tointa.

Buller kirjoitti teoksen *A History of the Birds of New Zealand* (1872–1873, 2. painos 1887–1888), jonka kuvitti John Gerrard Keulemans. 1882 hän julkaisi *Manual of the Birds of New Zealand* teoksesta kansantajuisemman ja halvemman version. 1905 julkaistiin hänen *Supplement to the History of the Birds of New Zealand*.

Buller toimi hallituksen ministerinä vuosina 1896–1899. Sitten hän muutti Englantiin, jossa kuoli 1906.

Buller nimesi useita uusia lintulajeja: australiansuomutavi (*Anas gracilis*), chathamintöpökurppa (*Coenocorypha pusilla*), chathaminsieppo (*Petroica traversi*), maukenkottarainen (*Aplonis mavornata*) ja pystytöyhtöpingviini (*Eudyptes sclateri*).

Lähteet
-------

1. ↑  ITIS (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Australia
* Alankomaat

 |
|  |
| Taiteenala | 
* Scientific illustrators
* New Zealand Artists
* Te Papa (New Zealand)

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
Robert Falla vuonna 1930.
**Robert Alexander Falla** (21. heinäkuuta 1901 Palmerston, Uusi-Seelanti − 23. helmikuuta 1979 Eastbourne, Uusi-Seelanti) oli uusiseelantilainen lintutieteilijä.

Robert Fallan vanhemmat olivat rautatievirkailija George Falla ja Elizabeth Kirk. Hän opiskeli Auckland University Collegessa, josta hän valmistui vuonna 1927. Hän toimi eläintieteen assistenttina *British, Australian and New Zealand Antarctic Research Expedition* (BANSARE) -nimisellä tutkimusmatkalla *Discovery*-aluksella 1929–1931. Hän oli perustamassa Uuden-Seelannin lintutieteellistä yhdistystä (Ornithological Society of New Zealand) ja toimi seuran ensimmäisenä puheenjohtajana. Hän oli myös Royal Australasian Ornithologists Unionin (RAOU) jäsen ja sen puheenjohtaja 1951–1952, sekä Uuden-Seelannin luonnonsuojeluneuvoston puheenjohtaja 1962–1975. Uuden-Seelannin yliopisto luovutti hänelle kunniatohtorin arvonimen. Hän työskenteli monissa Uuden-Seelannin museoissa, muun muassa Wellingtonin Dominion Museumin johtajana 1947–1966.

Falla avioitui Elayne Mary "Molly" Burtonin kanssa Te Arohassa 18. toukokuuta 1928 ja heille syntyi kolme lasta.

Falla nimesi linnuista uudenseelanninviistäjän (*Pterodroma pycrofti*) ja tasmanianmeriliitäjän (*Procellaria westlandica*).

Lähteet
-------

* Muistokirjoitus (englanniksi)
* Bright Sparcs (englanniksi)

### Viitteet

1. ↑  ITIS


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Taiteenala | 
* Te Papa (New Zealand)

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |